L-aġenzija internazzjonali Fitch Ratings ikkonfermat il-credit rating A+ għal Malta. Fil-fehma tagħhom, iżda, il-governanza tajba ta' Malta tista' tiġi affettwata minn allegazzjonijiet ta' korruzzjoni. Fir-rapport tal-aġenzija ntqal li Malta għandha livelli ta' dħul għoli fuq kull ras, u li qabel il-pandemija t-tkabbir kien qed jitjieb. L-aġenzija qalet ukoll li Malta se tirkupra sew il-Prodott Gross Domestiku u bassret li d-dejn se jibda nieżel wara l-pandemija. Is-suq tax-xogħol ukoll kien punt tajjeb minkejja l-pandemija, b'rata baxxa ta' qgħad. Ir-rapport semma wkoll li ż-żieda ta' qgħad tela' minn 3.6% fl-2019 għal 4.3% fl-2020, li skont Fitch Ratings din kienet moderata. Fitch Ratings faħħret il-programm ta' vaċċinazzjoni ta' Malta u l-fatt li dan huwa l-ewwel pajjiż fl-Unjoni Ewropea li laħaq l-immunità tal-massa. Ir-rapport semma wkoll li minkejja t-turiżmu naqas bi 92%, l-aġenzija tinsab kunfidenti li dan se jirkupra bil-mod aktar tard din is-sena. Filwaqt li ntqal li Malta għamlet progress fil-ġlieda kontra l-ħasil tal-flus u l-finanzjament tat-terroriżmu, l-aġenzija qalet li l-allegazzjonijiet ta' korruzzjoni u l-assassinju ta' Daphne Caruana Galizia jista' jaffettwa l-governanza tajba ta' Malta. Tista' taqra r-rapport kollu hawn .td_uid_3_60bbac89cb8b2_rand.td-a-rec-img{text-align:left}.td_uid_3_60bbac89cb8b2_rand.td-a-rec-img img{margin:0 auto 0 0}